http___mediadesk.hr_hr_cesto_postavljana_pitanja_4.xml
1.1 2.1 3.1 4.1 5.1
We've just added Belgium, Croatia, Cyprus, Finland, Lithuania, Slovakia and Slovenia. This is in addition to the existing list of countries: Australia, Austria, Bulgaria, Czech Republic, Denmark, Estonia, France, Germany, Greece, Hungary, Ireland, Italy, Latvia, Luxembourg, Malta, Netherlands, Portugal, Poland, Romania, Spain, Sweden and USA. So when you're in any one of these countries, you'll be able to use your data, and make calls or send texts to UK mobile numbers and landlines. Calls to foreign numbers (even when you're in the same country) aren't included.
1.1 1.2 2.1 3.1 3.2 4.1 5.1 6.1 7.1 7.2 8.1 9.1 10.1 11.1 12.1 13.1 13.2 14.1 15.1 15.2 15.3 16.1 16.2 16.3 17.1 18.1 19.1 20.1 21.1 22.1 22.2 23.1 24.1 25.1 26.1 27.1 28.1 29.1 30.1 31.1 32.1 33.1 33.2 34.1 35.1 36.1 37.1 38.1 39.1 39.2 39.3 40.1 41.1 42.1 43.1 43.2 43.3 44.1 45.1 46.1 46.2 47.1 47.2 47.3 48.1 49.1 49.2 50.1 51.1 52.1 53.1 54.1 55.1 56.1 57.1 58.1 58.2 58.3 59.1 60.1 61.1 63.1
Potprogram MEDIA u sklopu Programa Kreativna Europa je program potpore Europske unije namijenjen razvoju europske audiovizualne industrije. Program Kreativna Europa, Potprogram MEDIA, koji se provodi na temelju godišnjega radnog plana te putem širokoga raspona oblika dodjele financijske potpore, peti je višegodišnji program od 1991. godine (prethodno MEDIA I, II, MEDIA Plus, MEDIA Training, MEDIA 2007) usvojio je Europski parlament za razdoblje od 2014. do 2020. godine. Potprogramom MEDIA administrira Izvršna agencija za obrazovanje, audiovizualnu politiku i kulturu (EACEA). Program Kreativna Europa (od 20014. do 2020.) raspolaže sredstvima u iznosu od 1.46 milijardi EUR-a. Program će izdvojiti najmanje 56% svog proračuna Potprogramu MEDIA, što iznosi više od 800 milijuna EUR-a. Zemlje članice Potprograma MEDIA su zemlje Europske unije (Austrija, Belgija, Bugarska, Cipar, Češka, Danska, Estonija, Finska, Francuska, Grčka, Hrvatska, Irska, Italija, Latvija, Litva, Luksemburg, Mađarska, Malta Nizozemska, Njemačka, Poljska, Portugal, Rumunjska, Slovačka, Slovenija, Španjolska, Švedska i Velika Britanija) te Island, Lihtenštajn, Norveška, Švicarska, Albanija, Bosna i Hercegovina, Crna Gora, Makedonija. Zemlje s visokim produkcijskim kapacitetom su: Francuska, Italija, Njemačka, Španjolska i Velika Britanija. Ukoliko nije drugačije specificirano zemlje s niskim produkcijskim kapacitetom su: Austrija, Belgija, Bosna i Hercegovina, Bugarska, Hrvatska, Cipar, Češka, Danska, Estonija, Finska, Grčka, Mađarska, Irska, Island, Lihtenštajn, Latvija, Litva, Luksemburg, Malta, Norveška, Nizozemska, Poljska, Portugal, Rumunjska, Slovačka, Slovenija, Švedska, Švicarska. Svaka zemlja članica Potprograma MEDIA ima obvezu osnovati DKE - Ured MEDIA. Zemlje s visokim produkcijskim kapacitetom (Francuska, Italija, Njemačka, Španjolska i Velika Britanija) imaju pak mogućnost osnivanja dodatnih MEDIA Antenna. DKE - Ured MEDIA radi na promidžbi i širenju informacija o Potprogramu MEDIA, pruža savjetodavnu pomoć svima onima koji žele sudjelovati u njemu te blisko surađuje s Izvršnom agencijom za obrazovanje, audiovizualnu politiku i kulturu (EACEA). MEDIA desk Hrvatske (današnji Desk Kreativne Europe - Ured MEDIA) osnovan je u okviru Hrvatskoga audiovizualnog centra 15. rujna 2008. godine. Izvršna agencija za obrazovanje, audiovizualnu politiku i kulturu (EACEA) odgovorna je za: Natječaj za financiranje, ovisno o pojedinom sustavu financiranja, objavljuje se jednom ili dvaput godišnje u Službenom listu Europske unije. Natječaj za financiranje sadrži: prijavnicu, smjernice za ispunjavanje prijavnice, proračunske tablice i evaluacijski vodič. Hrvatska je potpisala Memorandum o razumijevanju između Europske zajednice i Republike Hrvatske o sudjelovanju Republike Hrvatske u programu Zajednice MEDIA 2007 (2007. – 2013.) 17. ožujka 2008. godine, a njegovim ratificiranjem, odnosno službenim potvrđivanjem od strane Hrvatskoga sabora, postala je punopravni član Programa MEDIA 2007. Ratificiranjem spomenutoga Memoranduma otvorila se mogućnost punopravnoga sudjelovanja hrvatskih redatelja, producenata, scenarista i ostalih fizičkih i pravnih osoba koje se bave audiovizualnim djelatnostima u Programu MEDIA 2007 te natjecanja za financijska sredstva što ih Europska komisija putem ovoga Programa osigurava za potporu produkciji, promidžbi i distribuciji europskih audiovizualnih projekata. Potprogram MEDIA omogućuje potporu europskim filmašima u razvoju novih filmova, traženju partnera i pronalasku publike izvan nacionalnih granica. Njegovim sustavima pružanja financijskih sredstava olakšano je sufinanciranje filmova manjih producentskih tvrtki, koje se najčešće susreću s poteškoćama u pronalaženju novih izvora financiranja. Potprogram MEDIA također podupire razvoj i distribuciju tisuću filmova godišnje, uključujući među inima igrane i dokumentarne filmove, televizijske dramske serije i nove medijske vrste. Istim je potprogramom obuhvaćeno i sufinanciranje radionica usavršavanja namijenjenih mladim i već afirmiranim filmskim djelatnicima, novih tehnologija te platformi za isporuku audiovizualnoga sadržaja. Potpora potprograma MEDIA presudna je u početnim koracima poslovanja netom osnovanih filmskih i audiovizualnih tvrtki. Potprogram jednako tako ostvaruje važan doprinos u poticanju kulturne raznolikosti i prekograničnoga razumijevanja drugih kultura, ponajprije podupirući stotinjak europskih filmskih festivala. Potpora Programa MEDIA za svaku pojedinačnu aktivnost ne može prijeći financiranje 50% ukupnih prihvatljivih troškova. Program MEDIA podupire više od 50 različitih programa usavršavanja kao što su pisanje scenarija (Arista, Moonstone), ekonomski i financijski menadžment (EAVE, Berlin Talent Campus) te nove tehnologije (INYOP, ETNA-CARTOON). Za početno usavršavanje mogu se prijaviti skupine od najmanje triju partnera (visokoškolske ustanove) koji dolaze iz triju zemalja članica Programa MEDIA. Za kontinuirano usavršavanje mogu se prijaviti specijalizirane profesionalne institucije, privatne producentske tvrtke, sve one organizacije koje već posjeduju određeno iskustvo u audiovizualnoj industriji, filmske škole te akademije (fakulteti). Program MEDIA omogućuje potporu za razvoj projekata, potporu za "i2i Audiovisual" te potporu za televizijsko prikazivanje. Cilj je potpore za razvoj projekata (pojedinačnih, skupnih i video igara) promicanje razvoja produkcijskoga projekta putem financijskoga podupiranja nezavisnih europskih produkcijskih tvrtki. Potiče se razvoj igranoga, kreativno-dokumentarnog i animiranog filma te te interaktivnih djela poput videoigara i multimedija s većim potencijalom prekograničnog kruženja. Financiranje razvoja projekta podrazumijeva financiranje svih troškova od dana nastajanja ideje do prvog dana snimanja. Fondacije, instituti, fakulteti, udruge, skupine tvrtki te privatne i fizičke osobe ne mogu se prijaviti na natječaj za financiranje razvoja projekata. Ako produkcijska tvrtka prijavi filmski projekt na natječaj za financiranje skupnih projekata, ne može u isto vrijeme prijaviti filmski projekt na natječaj za financiranje razvoja pojedinačnoga projekta. Manje nezavisne produkcijske tvrtke koje su registrirane najmanje godinu dana prije dana prijave projekta mogu se prijaviti za financiranje razvoja pojedinačnoga projekta. Prihvatljivi su igrani filmovi koji traju najmanje 50 minuta, kreativni dokumentarni filmovi od najmanje 25 minuta te animirani filmovi koji traju najmanje 24 minute. Neprihvatljive su razvojne i produkcijske aktivnosti za sljedeće kategorije djela: Važno je istaknuti da producentska tvrtka pri prijavi projekta mora: Financijska potpora Potprograma MEDIA za razvoj projekta iznosi za animirani film 60.000 eura, za kreativni dokumentarni film 25.000 eura te za igrani film a) iznos od 50.000 eura ako se radi o produkcijskome proračunu većem od 1,5 milijun eura, odnosno b) 30.000 eura ako se radi o produkcijskome proračunu manjem od 1,5 milijun eura; Mogu se prijaviti nezavisne producentske tvrtke koje su registrirane najmanje tri godine te već posjeduju međunarodno iskustvo kao i financijske mogućnosti s pomoću kojih mogu prijaviti više projekata odjednom. Najmanje tri te najviše šest projekata je prihvatljivo za potporu razvoju skupnih projekata u prvoj fazi financiranja. Najmanje šest te najviše deset projekata je prihvatljivo za potporu razvoju skupnih projekata u drugoj fazi financiranja. Financijska sredstva za drugu fazu razvoja skupnih projekata mogu zatražiti samo one tvrtke kojima je odobrena potpora za prvu razvojnu fazu projekata. Ako producentska tvrtka prijavi filmske projekte za potporu razvoju skupnih projekata, ne može u razdoblju od iduće tri godine prijaviti filmski projekt na natječaj za razvoj pojedinačnog projekta. Važno je istaknuti da producentska tvrtka pri prijavi projekata mora: Financijska potpora Programa MEDIA za razvoj skupnih projekata iznosi od 70.000 do 190.000 eura. Uvjete ispunjavaju samo one aktivnosti koje se odnose na razvojnu fazu za sljedeće projekte: Videoigra u svakom slučaju mora biti namijenjena uporabi u komercijalne svrhe. Poziv na dostavu prijedloga ima jedan vremenski rok. Prijavu za potporu potrebno je podnijeti u razdoblju od datuma objave poziva na dostavu prijedloga do 26. ožujka 2015. godine. (za poziv na dostavu prijedloga EACEA 06/2015) Projekt može najdulje trajati 30 mjeseci od datuma podnošenja prijave. Financijska potpora Potprograma MEDIA iznosi između 10 000 EUR i 150 000 EUR za razvoj koncepta i projekta videoigre (aktivnosti do faze u kojoj koncept omogućuje stvaranje izvodivog prototipa ili pokusne verzije). Dodijeljeni financijski doprinos ni u kojem slučaju ne može premašiti 50 % ukupnih troškova koje je predvidio podnositelj prijave. Cilj potpore za televizijsko prikazivanje jest poticanje financiranja igranih, dokumentarnih ili animiranih filmova europskih produkcijskih tvrtki. Ona podrazumijeva sudjelovanje, odnosno suradnju, najmanje triju televizijskih kuća, poželjno iz više različitih zemalja članica Programa MEDIA. Pritom produkcijske tvrtke moraju imati ugovore o financijskom sudjelovanju od strane televizijskih kuća. Program MEDIA omogućuje potporu za automatsku i selektivnu distribuciju te potporu za prodajne zastupnike, online distribuciju i mrežu kina. Prihvatljivi su recentni igrani, animirani ili dokumentarni filmovi. Automatska distribucija namijenjena je europskim distributerima koji su već distribuirali jedan europski film izvan matične zemlje (nenacionalni). Financijska potpora djeluje u dvije faze (faza prikupljanja i faza ponovnog ulaganja). Selektivna distribucija namijenjena je grupaciji od najmanje 7 distributera koje koordinira prodajni zastupnik filma. Kako bi film bio prihvatljiv, autorsko pravo za njega ne smije biti uspostavljeno prije 2013. Početak prikazivanja filma u kinima (ne uključujući pretpremijere ili posebna prikazivanja) na teritoriju o kojem je riječ održava se najranije na dan podnošenja zahtjeva i unutar 18 mjeseci nakon određenoga roka za prijavu. Prodajni zastupnici su oni zastupnici koji posjeduju europsku tvrtku i koji su potpisivanjem ugovora s producentom filma preuzeli obvezu posredovanja pri pronalaženju potencijalnih kupaca (distributera) izvan matične zemlje i to u najmanje deset zemalja koje sudjeluju u Potprogramu MEDIA. Svrha je ove potpore umrežavanje europskih kina koja premijerno prikazuju nenacionalne europske filmove. EUROPA CINEMAS NETWORK je prva kinomreža s europskim programom. Potpora promidžbi kinematografije i audiovizualnih programa te održavanju filmskih festivala omogućuje lakši pristup i sudjelovanje europskih nezavisnih producenata i distributera na ključnim europskim i međunarodnim filmskim događanjima te predstavljanje europskog filma na bitnim međunarodnim filmskim sajmovima. MEDIA štand prisutan je na ključnim filmskim sajmovima (MIP-TV, MIP-COM, Cannes i Berlin). Cilj je ove potpore olakšanje pristupa europskih profesionalaca/stručnjaka sajmovima/događanjima u zemljama koje su članice Programa MEDIA, uređenje europskih kataloga kao i uspostavljanje njihovih baza podataka namijenjenih filmskim stručnjacima. Cilj je olakšati pristup europskih profesionalaca/stručnjaka sajmovima/događanjima izvan zemalja koje nisu članice Potprograma MEDIA (treće zemlje), poboljšati distribuciju europskih audiovizualnih djela izvan zemalja članica Potprograma MEDIA te osnažiti osnivanje ekonomskih partnerstava između zemalja i filmskih stručnjaka u zemljama članicama Potprograma MEDIA i izvan njih. Potpora je namijenjena pokrivanju troškova vezanih uz europske filmove kao što su troškovi slanja kopija filmova, gostiju koji će ih predstavljati na festivalu, tiska kataloga i sl. Najmanje 70 % prihvatljivoga programa koji se prikazuje publici tijekom festivala ILI najmanje 100 dugometražnih filmova (ili 400 kratkih filmova – u slučaju festivala kratkoga filma) mora dolaziti iz zemalja koje sudjeluju u Potprogramu MEDIA. Unutar ovoga programa „zemalja Potprograma MEDIA“ mora biti: Financijski doprinos EU-a je u obliku paušalnog iznosa, u skladu s brojem europskih filmova u programu, između 19 000 eura i 75 000 eura. Potprogram MEDIA Europske unije, namijenjen europskoj audiovizualnoj industriji, omogućuje potporu europskim filmašima u razvoju novih filmova, traženju partnera i pronalasku publike izvan nacionalnih granica. Njegovim sustavima pružanja financijskih sredstava olakšano je sufinanciranje filmova manjih producentskih tvrtki, koje se najčešće susreću s poteškoćama u pronalaženju novih izvora financiranja. Potprogram MEDIA također podupire razvoj i distribuciju tisuću filmova godišnje, uključujući među inima igrane i dokumentarne filmove, televizijske dramske serije i nove medijske vrste. Desk Kreativne Europe – Ured MEDIA, koji djeluje u sklopu Hrvatskoga audiovizualnog centra, radi na promidžbi i širenju informacija o Potprogramu Europske unije MEDIA, što je namijenjen razvoju i unapređenju europske audiovizualne industrije. DKE – Ured MEDIA blisko surađuje s Izvršnom agencijom za obrazovanje, audiovizualnu politiku i kulturu (EACEA) te pruža savjetodavnu pomoć svima onima koji žele sudjelovati u Potprogramu MEDIA i njegovim aktivnostima kao što su stručno usavršavanje, razvoj projekata, razvoj publike, distribucija, festivali i pristup tržištima. tel. martina.petrovic@mediadesk.hr